Oficiālais Vēstnesis L 192 , 11/07/1992 Lpp. 0023 - 0030

Speciālizdevums somu valodā: Nodaļa 2 Sējums 8 Lpp. 0131

Speciālizdevums zviedru valodā: Nodaļa 2 Sējums 8 Lpp. 0131



Komisijas Regula (EEK) Nr. 1911/92 (1992. gada 9. jūlijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 1039/92 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā, neskarot Kopienā spēkā esošos pasākumus attiecībā uz divkāršas pārbaudes sistēmu un iepriekšēju un retrospektīvu Kopienas uzraudzību attiecībā uz tekstilizstrādājumu ievedumiem Kopienā, juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā snieguši dalībvalstu muitas dienesti, bet kas neatbilst šai regulai, personai, kuras rīcībā ir šāda informācija, ir jābūt iespējai turpināt izmantot noteiktu laiku, pamatojoties uz 6. pantu Komisijas Regulā (EEK) Nr. 3796/90 [3], ja minētā persona ir noslēgusi līgumu, kā paredzēts Padomes Regulas (EEK) Nr. 1715/90 [4] 14. panta 3. punkta otrās daļas a) vai b) punktā; tā kā šajā regulā paredzētie pasākumi atbilst Nomenklatūras komitejas atzinumam attiecībā uz pievienotās tabulas precēm Nr. 1, 3, 4, 5, 6, 7, 8, 9; tā kā Nomenklatūras komiteja tās priekšsēdētāja noteiktajā termiņā nav sniegusi atzinumu par preci Nr. 2 pievienotajā tabulā, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos pasākumus attiecībā uz divkāršās pārbaudes sistēmām un Kopienas tekstilizstrādājumu iepriekšējo un retrospektīvo pārraudzību to ievešanai Kopienā, saskaņā ar Komisijas Regulas (EEK) Nr. 3796/90 6. pantu 60 dienas pēc šīs regulas piemērošanas sākuma turētājs drīkst atsaukties uz dalībvalstu muitas dienestu sniegto saistošo tarifa informāciju attiecībā uz kombinētās nomenklatūras preču klasifikāciju, kas vairs neatbilst šai regulai, ja attiecīgais turētājs ir noslēdzis līgumu, kā paredzēts Komisijas Regulas (EEK) Nr. 1715/90 14. panta otrās daļas a) vai b) apakšpunktā. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 9. jūlijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 110, 28.4.1992., 42. lpp. [3] OV L 365, 28.12.1990., 17. lpp. [4] OV L 160, 26.6.1990., 1. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Vienkrāsains, viegls trikotāžas apģērba gabals (100 % kokvilna) ar garām piedurknēm, kas paredzēts ķermeņa augšdaļai, zem vidukļa. Tam ir apaļš piegulošs izgriezums ar augstu apkakli (4 cm). Šim apģērbam ir arī daļēja aizdare priekšpusē, sākot no kakla izgriezuma ar pogu aizdari ar labo pusi pāri kreisajai, ar ielocēm plecos un plecu polsteriem (sk. fotogrāfiju Nr. 501). | 61061000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 4. piezīme 61. nodaļai, kā arī KN kodu 6101un 61061000 apraksts. Skatīt arī kombinētās nomenklatūras paskaidrojumus attiecībā uz KN kodu 6106. Tādēļ, ka tam ir kreklblūzes vispārīgās pazīmes (griezums, rotājumi un vispārējais izskats), apģērbs nav klasificējams kā izstrādājums, kas pielīdzināms puloveram ar KN kodu 6110. | 2.Divu apģērba gabalu komplekts mazumtirdzniecībai, kurā ietilpst:a)divkrāsains (svītrains) uzkārstas trikotāžas apģērbs (80 % kokvilna, 20 % poliamīds) ar garām piedurknēm un apaļu izgriezumu bez aizdares, kas paredzēts ķermeņa augšdaļai. Šim apģērbam pie kakla izgriezuma, piedurkņu galos un apģērba apakšā ir izšūta apmale (sk. fotogrāfiju Nr. 504 A);b)bikses, kuras ir izgatavotas no vienkrāsaina, uzkārsta auduma (80 % kokvilnas, 20 % poliamīda), sniedzas no jostasvietas līdz potītēm, bez atvēruma jostasvietā. Šis apģērbs jostasvietā ir savilkts ar elastīgu saiti un ar izšūtu apmali bikšu staru galos (sk. fotogrāfiju Nr. 504 B). | 61083190 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 8. piezīme 61. nodaļai, kā arī KN kodu 6108, 610831 un 61083190 apraksts. Ņemot vērā apģērbu vispārējo izskatu un auduma veidu, šis komplekts ir uzskatāms par pidžamu. | 3.100 % kokvilnas trikotāžas apģērba gabals, kas paredzēts ķermeņa augšdaļai, nosedzot vidukli, ar apkaklīti, kurai labā puse pāri kreisajai, bez aizdares, no svītraina trikotāžas materiāla, ar īsām piedurknēm.Apģērbam ir arī dekorējums uz krūtīm, un tas ir apvīlēts piedurkņu galos un apakšā (sk. fotogrāfiju Nr. 453). | 61102099 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 6110, 611020 un 61102099 apraksts. Skatīt arī skaidrojošās piezīmes kombinētajai nomenklatūrai attiecībā uz KN kodu 6110. Šis apģērbs ir pielīdzināms puloveram. | 4.100 % sintētisks trikotāžas apģērbs, kurš paredzēts ķermeņa augšdaļai, zem vidukļa, ar apkaklīti bez atvēruma, garām piedurknēm un nošūts apakšā. Apģērbam ir arī trīsstūrains, svītrains trikotāžas ielaidums izgriezuma priekšpusē (sk. fotogrāfiju Nr. 452). | 61103099 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 6110, 611030 un 61103099 apraksts. Skatīt arī skaidrojošās piezīmes Kombinētajai nomenklatūrai attiecībā uz KN kodu 6110. | 5.No abās pusēs ar trikotāžas audumu pārklātas porainas gumijas izgatavots apģērbs, kas paredzēts ķermeņa apakšdaļai no vidukļa, pārklājot ceļus, ar divām starām, bez aizdares. Apģērba vīles apklāj elastīga lente (īsās bikses) (sk. fotogrāfiju Nr. 503). | 61130010 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 1.e) piezīmes 95. nodaļai, kā arī pēc KN kodu 6113 un 61130010 apraksta. | 6.Trikotāžas zeķes no tekstila šķiedrām (85 % akrila, 13 % neilona, 2 % citu šķiedru) bez pazolēm, ar pretslīdes PVC sloksnēm uz zoles, kas atvieglo staigāšanu uz pulētām vai slidenām virsmām (sk. fotogrāfiju Nr. 467). | 61159399 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 6115, 611593 un 61159399 apraksts. | 7.Mazumtirdzniecībai paredzēts no 100 % kokvilnas frotē auduma izgatavotu tekstilizstrādājumu komplekts, kurā ietilpst: | | Klasifikāciju nosaka 1. un 6. vispārīgais kombinētās nomenklatūras interpretācijas noteikums, KN kodu 6209, 62092000, 6302 un 63026000 apraksta. Šie tekstilizstrādājumi nav uzskatāmi par komplektu. Nomenklatūras interpretēšanai skatīt arī harmonizētās sistēmas skaidrojošās piezīmes attiecībā uz vispārējā noteikuma 3.b) daļu (X) (b). | a)zīdainim paredzēts taisnstūra izstrādājums ar kapuci vienā pusē, uz kuras ir izšūts dekoratīvs ornaments. Divos stūros ir divas viduklī sasienamas saites (peldmētelis) (sk. fotogrāfiju Nr. 466 A); | 62092000 | b)taisnstūra flaneļa auduma gabals dūraiņa veidā (sk. fotogrāfiju Nr. 466 B); | 63026000 | c)lacītis ar divām auklām, kas apsienamas ap kaklu (sk. fotogrāfiju Nr. 466 C). | 62092000 | 8.No trikotāžas elastīga auduma izgatavots izstrādājums, kas aptver potīti un daļu pēdas, ar atveri papēdim. Atveres malās un galos ir gumijas auklas savilkšanai (potīšu balsts) (sk. fotogrāfiju Nr. 469). | 63079010 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 1.b) piezīmes 90. nodaļai, kā arī pēc KN kodu 6307, 630790 un 63079010 apraksta. | 9.No abām pusēm ar trikotāžas audumu pārklātas porainas gumijas izstrādājums, kas aptver ceļgalu un kājas daļu, ar atveri ceļgalam. Vīles kreisā puse ir pārklāta ar elastīgu lenti (ceļu balsts) (sk. fotogrāfiju Nr. 502). | 63079010 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 1.b) piezīmes 90. nodaļai, kā arī pēc KN kodu 6307, 630790 un 63079010 apraksta. | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------